Veera

* Splash art
* Splash art ใหม่
* โมเดล

**Veera** (วีร่า) **The Soul Harvester** เป็นหนึ่งในฮีโร่ 20 ตัวแรกของเกท Arena of Valor ตำแหน่งเมจ ผู้เล่นสามารถรับฮีโร่ Veera ได้ในกิจกรรมล็อกอินในวันที่ 3

## เนื้อเรื่อง

"ข้าคือ Veera ราชินีแห่งรัตติกาล"

ก่อนที่จะเข้าสู่ Lokheim เธอเคยเป็นหนึ่งในเผ่าครึ่งเทพ และไม่มีพลังอำนาจอะไร ซึ่งเป็นที่รู้กันดีว่า เผ่าครึ่งเทพนั้นเป็นเผ่าพันธุ์ที่ค่อนข้างสมบูรณ์แบบ แต่ไม่ใช่กับ Veera เพราะเธอเป็นเพียงส่วนน้อยที่เกิดมากับความไม่สมบูรณ์แบบ Veera ต้องดิ้นรนในแต่ละวันเพื่อเอาตัวรอดด้วยไหวพริบของเธอ รวมถึงสอนสิ่งที่เธอรู้ให้กับคนอื่นๆ จนเธอได้ถูกขนานนามว่า "นักปราชญ์แห่งดินแดน" และหนึ่งในผู้มาเยือนของเธอก็คือ Maloch เขาเป็นคนที่แข็งแรงผิดปกติและโมโหง่าย แต่ลึกๆ ในใจแล้วเขาเป็นเด็กน้อยที่ใสบริสุทธิ์ ซึ่งภายใต้การชี้นำของ Veera ทำให้เขาสามารถเรียนรู้ที่จะควบคุมพลังของตนเองได้

แต่แล้ววันหนึ่งเมื่ออารยธรรมเจริญรุ่งเรืองขึ้นเรื่อยๆ กลุ่ม Temple of Light ได้ตราหน้าพวกครึ่งเทพอย่าง Veera ว่าเป็นพวกนอกรีต จนท้ายที่สุดพวกครึ่งเทพก็ถูกส่งไปยังเทือกเขา Orphean ภายใต้การดูแลของ Edras จอมเวทย์แห่ง Veda ด้วยร่างกายที่อ่อนแอทำให้การเดินทางของ Veera ดูไม่ค่อยสวยเท่าไหร่นัก เธอพยายามจะขอความช่วยเหลือจากเหล่าทหารจาก Temple of Light ให้ช่วยเดินช้าลงหน่อย แต่พวกเขากลับไม่มีใครสนใจ ซ้ำยังกลั่นแกล้งเธอในระหว่างการเดินทางอีกด้วย แต่ Veera ก็รอดพ้นมาได้จากการช่วยเหลือของ Maloch และรวมถึงคนอื่นๆ ในคณะเดินทาง ซึ่งทำให้ความเกลียดชังต่อ Temple of Light เริ่มเกิดขึ้นภายในใจของ Veera

หลังจากไปอาศัยอยู่ที่นั่นได้ไม่นาน การกระทำของ Veera ทำให้ Edras รู้สึกพอใจอย่างมาก เขาถึงขั้นสัญญากับ Veera ว่าจะช่วยรักษาสิ่งที่ผิดปกติในร่างกายของเธอ ให้กลายเป็นพวงครึ่งเทพที่สมบูรณ์แบบอีกด้วย แต่มันก็ไม่ได้ทำให้ความเกลียดชังต่อ Temple of Light ลดลงยิ่งเธอได้รู้ว่า พระเจ้าตั้งใจสร้างครึ่งเทพอย่างเธอมาให้เป็นผู้ปกครองโลกใบนี้ด้วย ทำให้ Veera เริ่มคิดที่จะสร้างโชคชะตาด้วยมือของเธอเอง

จากนั้นไม่นานกลุ่มต่อต้านได้ถือกำเนิดขึ้นโดย Volkath ผู้ที่ประกาศเป็นปรปักษ์กับ Temple of Light และ Veera ก็เข้าร่วมทันทีโดยไม่ลังเลอะไรทั้งสิ้น ด้วยความสามารถของเธอ ทำให้กลุ่มต่อต้านเอาชนะพวกทหารแห่ง Temple of Light และพากันหนีออกมาได้สำเร็จ จากนั้นก็ได้ก่อตั้งกลุ่มใหม่ ที่มีชื่อว่า Abyss ความเฉลียวฉลาดของเธอนั้น ทำให้เธอได้กลายเป็นที่ปรึกษา และนักวางแผนให้แก่ Volkath และ Maloch ซ้ำยังเป็นทุนกลายเป็นกองทัพที่แข็งแกร่งและเกรียงไกรที่สุดอีกด้วย

ว่ากันว่าเธอถูกเรียกว่า ราชินีแห่งรัตติกาล เพราะเธอได้รับพลังจาก Manyara ผู้ให้กำเนิดราตรี Veera ได้รับร่างกายที่แข็งแรงและน่าหลงใหล ต่างจากร่างเดิมของเธอที่อ่อนแอและเต็มไปด้วยโรคร้าย ในกองทัพ Abyss นั้น Maloch เป็นสุดยอดจอมทัพและเป็นผู้ปกครองแห่ง Abyss เพียงแค่ในนามเท่านั้น เพราะแท้ที่จริงแล้วผู้ที่คอยชักใยอยู่เบื้องหลังจริงๆ ก็คือ Veera เหมือนดั่งที่ Ilumia ได้ทำใน Temple of Light

"ปัญญา สามารถเอาชนะทุกสิ่ง"

## ข้อมูลขั้นสูง

* เกลียดคนอ่อนแอเพราะทำให้นึกถึงตัวเองในอดีต

* สงสารที่ Maloch สมองไม่ดี จึงดูแลเป็นพิเศษ

* ชอบแกล้งยั่วยวนผู้หญิงน่ารักๆ

* ขอบนั่งคุยเรื่องความสวยความงามกับ Marja

* เคยช่วย Volkath เขียนจดหมายจีบ Marja บ่อยๆ

* ความสวยคมของ Veera ไม่เป็นที่นิยมใน The Temple

* Veera มักใช้รอยยิ้มกลบเกลื่อนความโมโห

* Veera รู้ว่า Volkath ใช้ Maloch ฉุดรั้งตนเองแต่เธอยอมรับ

## ความสัมพันธ์

* **Maloch - คนสำคัญ:** Veera รู้สึกดีใจมากที่ Maloch ให้ความเชื่อใจในตัวเธอแม้เธอจะเป็นคนที่ดูน่าสงสัยมากก็ตาม แต่คนที่มองอะไรตื้นๆ แบบ Maloch ไม่ได้สนใจเรื่องอะไรแบบนั้น กระทั่งทั้ง 2 ก็ได้ตกหลุมรักกันในที่สุด

* **Marja - เพื่อนสนิท:** Veera และ Marja เคยเป็นเหมือนดั่งพี่น้องกัน แต่ทั้งคู่ก็ได้แยกจากกันเนื่องจากปัญหาการครองอำนาจใน Abyss ทว่า Marja ได้เป็นฝ่ายเริ่มถอยออกมาเพื่อไม่ให้ความสัมพันธ์แย่ลงไปมากกว่านี้

* **Volkath - ผู้นำ:** Veera และ Volkath มีความคิดที่คล้ายกัน ว่ากันว่ามีเพียงเขาเท่านั้นที่เข้าใจถึงความคิดของ Veera ได้ และในสายตาของเธอ มีเพียง Volkath นี่แหละที่จะสามารถนำพา Lokheim ไปสู่ชัยขนะได้

## เนื้อเรื่องเสริม

บรรพบุรุษแห่งรัตติกาล

"ร่างกายของเธออ่อนแอเกินไป การฝืนตัวเข้ารับเปลี่ยนแปลงสายเลือดทำให้เป็นแบบนี้..."

"คงอยู่ได้ไม่เกิน 1 เดือน"

แม้คนที่อยู่ห้องข้างนอกจะพยายามพูดด้วยเสียงเบา แต่ Veera ที่หลับไม่สนิทก็ได้ยินสิ่งที่เขาพูด "เหลือเวลาแค่เดือนเดียวงั้นเหรอ น่าตลกสิ้นดี" Veera ลืมตาขึ้นและยิ้มด้วยความสมเพชตนเอง

เธอติดตาม Volkath มาสู่ The Abyss และถูกเทพเจ้าทอดทิ้ง แต่ตอนนี้แม้ปีศาจยังไม่อยากต้อนรับเธอ เธอพยายามลุกขึ้นเพื่อเดินไปที่หน้ากระจก เธอถอดเสื้อออก และมองตนเองในกระจก นี่คือร่างกายที่ผอมแห้งจนแทบไม่เหลือส่วนดี เธอจิ้มซี่โครงที่โผล่ออกมาบนผิวหนัง ส่วนที่โดนจิ้มจึงกลายเป็นสีดำแพร่กระจายไปรอบๆทันที ร่างกายนี้เหมือนพร้อมจะตายตลอดเวลา Veera ไม่ค่อยใส่ใจสภาพตัวเองเท่าไรนัก แต่เธอเกลียดร่างกายที่อ่อนแอนี้ โรคที่เธอเป็นเหมือนคำสาปที่ติดตามเธอมาแต่เกิด ช่วงนี้ในบ้านที่เธอพักฟื้นเงียบลงไปเยอะเพราะพวก Maloch น่าจะนำทัพออกรบแล้ว Veera ได้ใช้เวลาหลายวันหลายคืนในการวางแผนสำหรับสงครามครั้งนี้ แต่ไม่มีใครนำแผนเธอไปใช้ Maloch ส่งแผนเธอคืนด้วยความเกรงใจ แต่ Veera ก็ไม่ได้ไทษเขา เพราะเธอไม่เคยมีโอกาสได้สัมผัสสนามรบ ความพยายามทั้งหมดจึงเป็นแค่การวางแผนบนกระดาษ

Veera ใส่เสื้อคลุมเดินออกไปนอกที่พักอย่างรวดเร็ว บ่าวที่ดูแลกำลังจะห้ามเธอแต่ต่างไม่กล้าเพราะเห็นน้ำตาที่ใบหน้าของเธอ สายตาพวกเขาเต็มไปด้วยความสงสาร

"จะสงสารทำไม ข้าไม่อยากได้ความสงสารจากใคร... ทำไมกัน... ทุกอย่างมันแย่ไปหมด..."

Veera เดินเร็วขึ้นเรื่อยๆ จนสุดท้ายเธอวิ่งออกมาด้วยความไวแบบไร้จุดหมาย รอบๆ ตัวเธอถดถอยอย่างรวดเร็ว เธอวิ่งตัวเปลือยไปเรื่อยๆ จนหมดแรงและทรุดลงคุกเข่าบนพื้น เธอมองพระจันทร์เต็มดวงที่อยู่สุดขอบฟ้าและร้องไห้ออกมา เธอแค่... อยากร่วมต่อสู้เคียงข้างพวกเขาเท่านั้นเอง

หลังจาก Veera ร้องไห้จนเหนื่อย เธอม้วนร่างกายและหลับสนิทไป แสงจันทร์ส่องลงมาบนตัวเธอที่ผิวขาวซีดจนแทบจะเป็นสีใส สักพักต่อมา มีแสงสีม่วงจางๆ ในอากาศล้อมรอบตัวเธอ และมุดเข้าไปในร่างกายเธอ แสงจางๆ มาล้อมรอบตัวเธอที่หลับใหลมากขึ้นเรื่อยๆ และรวมตัวเป็นหนึ่งเดียวกับร่างกายของเธอ บางทีแสงนั้นเหมือนจะกระโดดโลดเต้นอย่างสนุกสนาน บางทีก็เหมือนกำลังซุบซิบอะไรกันอยู่ แต่ก็เหมือนกำลังเตรียมพิธีกรรมบางอย่าง

Veera ลืมตาขึ้น เธอรู้สึกเหมือนบางสิ่งเปลี่ยนไป เธอเห็นร่างกายตัวเองกลายเป็นร่างที่งดงามและแข็งแรง Veera รู้สึกมีพลังกำลังเข้ามาที่ร่างกายแบบไม่ขาดสาย เธอลุกขึ้นด้วยความตกใจ และพบว่าตนอยู่ในที่หลุมฝังศพแห่งหนึ่ง เศษกระดูกปีศาจชื้นใหญ่กระจัดกระจายอยู่บนพื้น เหมือนกำลังจ้องเธออยู่
ลมพัดผ่านโครงกระดูกที่ถูกธรรมชาติกลืนกิน และส่งเสียงสะท้อนเหมือนปีศาจคำราม ตอนยังเรียนอยู่ที่ The Temple of Light เธอเคยอ่านหนังสือที่เกี่ยวข้องกับยุคสมัยที่โลกยังเป็นป่า หรือย้อนกลับไปในยุคดึกดำบรรพ์ แต่เธอไม่เคยคิดว่าจะได้มาพบหลุมศพของ Manyara บรรพบุรุษรุ่นแรกแห่งความมืด Veera มองไปที่ส่วนหัวของโครงกระดูก ในใจเธอมีความตื่นต้นซาบซึ้งอยู่หมื่นล้านคำ เธอคุกข่า และหมอบกรามลงบนพื้น หลังจากนั้นมีเสียงแก่ และอ่อนล้าสะท้อนอยู่บริเวณหลุมศพ

"ข้ามอบร่างกายที่แข็งแรงและพลังที่ยิ่งใหญ่ให้เจ้า
เจ้าต้องทำตามคำขอของข้าเป็นการแลกเปลี่ยน"

"คำขออะไร?"

แต่คำตอบที่ได้กลับเป็นความเงียบ เมื่อลมพัดผ่านทำให้ฝุ่นผงสีขาวบนพื้นลอยตัว และกลายเป็นประกายใต้แสงจันทร์ ราวกับไม่มีอะไรเกิดขึ้น

---จบ---

## ชีวประวัติ

Veera เคยเป็นเผ่าครึ่งเทพเร่ร่อนที่เกิดมาพร้อมร่างกายที่อ่อนแอ เธอกระหายที่จะขวนขวายหาความรู้ จึงได้เรียนรู้สิ่งต่างๆ ไปเรื่อยๆ และกลายเป็นผู้รู้ที่ได่งดังในย่าน ระหว่างนั้นเธอได้รู้จักกับ Maloch ทั้งสองรักใคร่ดูแลกันเหมือนญาติแท้ๆ หลังจากการนังคับใช้กฎระเบียบใหม่ Veera จึงถูกบังคับเข้ารับการศึกษาที่ The Temple เธอที่รักความอิสระ และมีนิสัยไม่ยอมใครจึงเกลียดกฎระเบียบแห่ง The Temple มาก ทำให้เกิดความแค้นขึ้นมาภายหลัง เมื่อ Volkath แตกหักกับ The Temple ทำให้ Veera ตัดสินใจติดตาม Volkath มาสู่ Lokheim ทันที แต่สภาพร่างกายที่อ่อนแอทำให้ชีวิตอยู่บนเส้นด้ายหลังเข้ารับการเปลี่ยนแปลงสายเลือด ในความบังเอิญครั้งหนึ่ง Veera ได้รับมอบพลังจาก Manyara บรรพบุรุษรุ่นแรกแห่งโลกมืด เธอรู้สึกดั่งได้เกิดใหม่อีกครั้ง เธอออกรบไปทุกที่พร้อมกับ Volkath และเมื่อ Volkath ดับสูญ เธอจึงได้แบกรับภาระจาก The Abyss ขึ้นเป็นราชินีแห่งความมืดในที่สุด

## เนื้อเรื่องเก่า

"ข้าคือ Veera ราชินีแห่งรัตติกาล"

อักขระโบราณกล่าวไว้ว่า Veera คือสตรีคนแรกที่ถูกสร้างขึ้น แต่หลักฐานยืนยันนั้นมีน้อยมาก ผู้คนได้ลืมไปแล้วว่าครั้งหนึ่ง Veera เคยเป็นเทพีแห่งสวรรค์ที่ต้องการมีร่างกายที่แท้จริงเพื่อรับใช้บุรุษคนแรก แต่นางก็ถูกปฏิเสธจากผู้ทรงอำนาจ เนื่องจากทวยเทพไม่ควรลดตัวลงมาใช้ชีวิตเสมอกับมนุษย์คนแรก อันเป็นการบ่มเพาะเมล็ดพันธุ์แห่งความเกลียดชังในใจของนาง หัวใจที่เต็มไปด้วยความเกลียดชังได้ทำให้ Veera ชักนำเทวดาองค์แรกแห่งสวรรค์นามว่า Lucifer ผู้เป็นมือขวาของพระเจ้าให้เข้าสู่ด้านมืด Lucifer ได้ปฏิเสธที่จะเคารพมนุษย์คนแรกซึ่งได้ขึ้นสู่ความยิ่งใหญ่แล้ว จากนั้น Lucifer จึงเกณฑ์ทัพเทวดาจำนวนหนึ่งในสามไปก่อกบฏทางเหนือของสวรรค์ Veera และ Lucifer เป็นฝ่ายพ่ายแพ้ในการก่อกบฏครั้งนี้และถูกขับไล่จากสวรรค์ไปยังนรก อย่างไรก็ตาม Veera ก็ได้พบกับร่างกายที่เธอได้ตามหามานาน นางได้กลายเป็นผู้สูบวิญญาณซึ่งเป็นที่รู้จักในอีกชื่อหนึ่งว่าคนรักแห่ง Dark One ดังที่เล่าขานในอักขระโบราณ ตำนานได้กล่าวไว้ว่านางจะใช้เสน่ห์ล่อลวงผู้ชายในยามเที่ยงคืนเพื่อดูดกินชีวิตของพวกเขาให้กลายเป็นความอมตะ มีแต่ Veera เท่านั้นที่รู้ว่าเรื่องเล่านี้เป็นความจริงหรือไม่ แต่นางก็ไม่เคยเปิดเผยสิ่งใดนอกจากรอยยิ้มที่ทรงเสน่ห์

"เป้าหมายเดียวของข้าคือการพิสูจน์ว่าข้าสามารถเอาชนะอุปสรรคต่างๆได้ ด้วยร่างกายที่มีเลือดเนื้อ!"

## สกิล

### สกิลอัลติเมท

 2
 3

## แนะนำ

### ไอเทม

Enchanted Kicks
Boomstick
Soul Scroll
Hecate's Diadem
Staff of Nuul
Arctic Orb

### รูน

**LV 3: Desolate**
พลังเวท +4.2
เจาะเกราะเวท +2.4
**LV 3: Spirit**
ความเร็วเคลื่อนที่ +1%
ความเร็วโจมตี +1%
**LV 3: Stain**
เจาะเกราะเวท +6.4
ความเร็วโจมตี +0.6%

### พลังแฝง

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แกฮีโร่ศัตรู (คูลดาวน์ 8 วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60
**Curse of Death**

**Arcane Whisper**
ลดคูลดาวน์สกิลชาเลนเจอร์ลง 15%
**Gunslinger**
ได้รับบัฟ Gunslinger 1 ครั้ง และสามารถสะสมเพิ่มได้โดยการ Kit หรือ Assist ซึ่งบัฟแต่ละครั้งจะเพิ่มพลังโจมตี 10 หน่วย และพลังเวท 15 หน่วย

## บทพูด

### เลือกฮีโร่

* **I'm through with games:** ข้าชนะเกมแล้ว

* **Ready for some real fun?:** พร้อมสำหรับความสนุกของจริงรึยังล่ะ?

* **Can you handle this?:** เจ้าจะรับไหวรึเปล่านะ?

### เกิดใหม่

* **On my way:** กำลังไป

* **Zhamban ing-zhochonnga vonna** (ซามบาน อิง-โซชงก์นา โวนนา): **Chaos is the true power:** ความโกลาหลคือพลังที่แท้จริง

* **G’vunnǝ!** (กวุนนา!): **From the Abyss!:** เผ่าข้าคือ Abyss!

* **Tho zmillǝ sughbishuzǝnnǝn tachorrin** (โธ ซมิลลา ซุคบิชูซันนัน ธาชอร์ริน): **No light will penetrate this darkness:** แสงสว่างมิอาจชนะความมืดได้

### ปกติ

* **Let's do this:** มาเริ่มกันเลย

* **Those poor souls:** เหล่าดวงวิญญาณที่น่าสงสาร

* **They can't handle this:** พวกมันรับไม่ไหวหรอก

* **This should be fun:** นี่ต้องสนุกแน่

### ใช้สกิล

* **Charmed, I see:**

* **Dizzy:**

* **This is gonna hurt:**

* **Don't move a muscle:**

* **You can't escape:**

* **You're so dead!:**

### ได้ First Blood

* **The gate of hell have opened:** ประตูนรกได้ถูกเปิดออกแล้ว

### สังหารต่อเนื่อง

* **Oh! I got blood all over myself!:** โอ้! มีเลือดท่วมตัวข้าไปหมด!

* **Begs for mercy:** ขอความเมตตาข้าสิ

### บทพิเศษ

* เจอ Maloch ฝ่ายศัตรู - **God, this'll make it easier for me**: โอ้พระเจ้า นี่จะทำให้เรื่องนี้ง่ายขึ้นสำหรับข้า

* สังหาร Maloch - **Maybe i was mistaken about you:** บางทีข้าอาจจะคิดผิดเกี่ยวกับเจ้าก็ได้นะ

* ถูก Maloch สังหาร - **Ah.. You demons are all the same:** พวกปีศาจ! เป็นเหมือนกันหมดเลย

* เจอ Maloch ทีมเดียวกัน - **Oh, so alluring!:** โอ้ ช่างมีเสน่ห์เสียจริง

## แกลเลอรี่

### Splash art

DefaultDefault (ภาพใหม่)Snow AngelHeartbreakerSteampunkNurseBlack SwanNightmare Kiss
### โมเดล

DefaultSnow AngelHeartbreakerSteampunkNurseBlack SwanNightmare Kiss
### วิดีโอ

Veera New Skin- SteampunkVeera New Skin - NurseBlack Swan Veera - หงส์ดำสยายปีกเริงระบำ !!SKIN Spotlight - Nightmare Kiss Veera

## เกร็ดความรู้

* หากอ้างอิงจากเนื้อเรื่องเก่า Veera มีต้นแบบมาจาก **ลิลิธ** (อังกฤษ: Lilith, ฮีบรู: לילית) เป็นบุคคลหญิงในตำนานเมโสโปเตเมียและยิว หรือเป็นภรรยาคนแรกของอดัม และตามที่คาดคะเนว่าเป็นนางปีศาจในยุคดึกดำบรรพ์ ลิลิธถูกอ้างว่าถูก "เนรเทศ" จากสวนเอเดนเพราะไม่ปฏิบัติตามและเชื่อฟังอดัม

## อ้างอิง

1. ↑ https://www.facebook.com/ROVTH/posts/911741242322659
2. ↑ https://www.facebook.com/ROVTH/posts/697611680402284/
3. ↑ https://www.facebook.com/ROVTH/posts/719943944835724
4. ↑ https://www.facebook.com/ROVTH/posts/1197135550449892
5. ↑ https://www.facebook.com/ROVTH/videos/786638931802347
6. ↑ https://www.facebook.com/ROVTH/posts/1984139965082776/
7. ↑ https://www.facebook.com/ROVTH/posts/2101911133305658/

แทงค์
ไฟต์เตอร์
แอสซาซิน
เมจ
แครี่
ซัพพอร์ต